stanford-oval/wikipedia huggingface dataset:
1981 בברית המועצות

| 0 | 1 | 2 | 3 |
| --- | --- | --- | --- |
| «««  1980   1979  1978 | דגל רוסיה | 1981  בברית המועצות |  »»»  1982   1983  1984 |
כל ערכי השנים בברית המועצות אירועים בולטים בעולם ב-1981 לוח שנה של שנת 1981
1981 בברית המועצות הייתה השנה בה נחגגה השנה ה-64 למהפכת אוקטובר. בדצמבר 1979 החלה פלישת הכוחות הסובייטיות לאפגניסטן והחלה מלחמה שנמשכה 10 שנים.
הנהגה

ראש הממשלה - ניקולאי טיחונוב.
יושב ראש הסובייט העליון של ברית המועצות - ליאוניד ברז'נייב.
המזכיר הכללי של המפלגה הקומוניסטית של ברית המועצות- ליאוניד ברז'נייב.
אירועים בולטים

14 בינואר – ביקוטיה נמצא יהלום בגודל של 342 קאראט.
29 בינואר – מזכיר המדינה האמריקאי אלכסנדר הייג הכריז על הקשר בין ברית המועצות לבין ארגוני טרור.
7 בפברואר – תאונה אווירית של מטוס טופולב Tu-104 ליד לנינגרד. כתוצאה מהתאונה נהרגו 52 אנשים כולל כל ראשי הצי הסובייטי באוקיינוס השקט. תחילה נחשד שתאונה היא תוצאה של פעילות עוינת ואף הוכרז על מצב חרום, אך עד מהרה התברר שמדובר בתקלה טכנית.
20 בפברואר – ארצות הברית האשימה את ברית המועצות וקובה בהתערבות בענייני הפנים של סלבדור.
23 בפברואר – סיום הנחת צינור גז טבעי מאזור העיר סורגוט שבסיביר עד לפולוצק שבבלארוס באורך של 3240 ק"מ.
23 בפברואר – תחילת ישיבות של הכנס ה-26 של המפלגה הקומוניסטית של ברית המועצות.
12 במרץ – שיגור חללית מאוישת סויוז T-4. החללית התחברה לתחנת חלל סליוט 6. היא חזרה לכדור הארץ ב-26 ביוני.
22 במרץ – שיגור חללית מאוישת סויוז 39. החללית התחברה לתחנת חלל סליוט 6. היא חזרה לכדור הארץ ב-30 במרץ.
27 במרץ – ממשל ברית המועצות הכריז על הארגון סולידריות הפעיל בפולין כארגון הפועל נגד המהפכה.
1 באפריל – בפעם הראשונה ברית המועצות עברה לזמן קיץ.
15 באפריל – שינויים בסדר וצורת סימון הדרגות בצבא ברית המועצות.
24 באפריל – ארצות הברית חידשה אספקת דגנים לברית המועצות לאחר הפסקה שנמשכה 16 חודשים.
14 במאי – שיגור חללית מאוישת סויוז 40. החללית התחברה לתחנת חלל סליוט 6. היא חזרה לכדור הארץ ב-22 במאי.
19 ביוני – לאחר קרב שנמשך מספר ימים הצבא הסובייטי השתלט על אזור טורה בורה.
18 ביולי – יירוט מטוס ארגנטינאי בשמיי ברית המועצות.
4 בספטמבר – אימוני צבא נרחבים ליד הגבול עם פולין. האימון נמשך עד ל-12 בספטמבר.
21 בספטמבר – תחילת ייצור חשמל באופן מסחרי בתחנת הכוח הגרעינית רובנו שכיום הנמצאת בשטח אוקראינה.
24 באוקטובר – מהומות על רקע אתני בעיר ולדיקווקז.
27 באוקטובר – תאונה בצוללת סובייטית במים טריטוריאליים של שוודיה.
30 באוקטובר – שיגור גשושית ונרה 13 לכיוון נוגה.
4 בנובמבר – שיגור גשושית ונרה 14 לכיוון נוגה.
15 בנובמבר – התנגשות בין צוללת סובייטית לבין אוניית משא בכניסה לנמל ולדיווסטוק. כתוצאה מההתנגשות כמה עשרות ימאים נהרגו. רבי החובלים של שתי האוניות נמצאו אשמים בהתנגשות ונשפטו ל-10 שנות מאסר כל אחד.
18 בנובמבר – נשיא ארצות הברית רונלד רייגן הציע לברית המועצות לבטל הצבת הטילים באירופה תמורת הוצאת טילי ברית המועצות מהחלק האירופאי של המדינה.
20 בנובמבר – חתימת הסכם על אספקת גז טבעי למדינות אירופה.
30 בנובמבר – תחילת שיחות על צמצום הנשק בז'נבה. השיחות הסתיימו ללא תוצאות ב-17 בדצמבר.
13 בדצמבר – בתאום עם שלטונות ברית המועצות בפולין הוכרז ממשל צבאי.
18 בדצמבר – טיסה ראשונה של מטוס קרב טופולב Tu-160.
29 בדצמבר – בעקבות משבר בפולין, רונלד רייגן הכריז על סנקציות כלכליות נגד ברית המועצות.
דצמבר – לאחר קרבות ממושכים הצבא הסובייטי הצליח להשתלט על אזור מבוצר של המורדים האפגנים במחוז דז'אודז'ן.
אירועים בולטים > ללא מועד

ארכאולוג סובייטי יורי מולצ'נוב מצא סימנים להתיישבות אנושית בצפון סיביר מלפני כ-30 אלף שנים. בהמשך התברר שגיל הגילויים הוא 250–300 אלף שנים.
במהלך ביקור בארצות הברית, נשללה האזרחות הסובייטית מהסופר וסילי אקסיונוב.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "אף פעם לא חלמת.." (של איליה פרז)
שחקן השנה: דמיטרי זולוטוחין
שחקנית השנה: נטליה גונדרבה
נולדו

28 במרץ – אלבירה חסיאנובה, ספורטאית רוסיה שזכתה ב-3 מדליות זהב אולימפיות
5 בנובמבר – קסניה סובצ'ק, אשת ציבור רוסית
24 בדצמבר – דימה בילאן, זמר רוסי
נפטרו

23 בינואר – רומן רודנקו, משפטן סובייטי (נולד ב-1907)
3 במרץ – אולג דאל, שחקן סובייטי (נולד ב-1952)
21 במרץ – מארק דונסקוי, במאי סובייטי (נולד ב-1901)
28 במרץ – יורי טריפונוב, שחקן וזמר סובייטי (נולד ב-1926)
1 באפריל – אגניה בארטו, משוררת סובייטית (נולדה ב-1906)
12 ביולי – בוריס פולבוי, סופר סובייטי (נולד ב-1908)
27 באוגוסט – ואלרי חרלמוב, ספורטאי סובייטי (נולד ב-1948)
15 בדצמבר – מיכאיל ז'ארוב, שחקן סובייטי (נולד ב-1899)
בול סובייטי לציון 20 שנים לטיסה ראשונה לחלל
1891 בארצות הברית

| 0 | 1 | 2 | 3 |
| --- | --- | --- | --- |
| «««  1890   1889  1888 |  דגל ארצות הברית | 1891  בארצות הברית |  »»»  1892   1893   1894 |
כל ערכי השנים בארצות הברית • אירועים בולטים בעולם ב-1891 פורטל ארצות הברית • לוח שנה של שנת 1891
1891 בארצות הברית הייתה השנה בה חגגה ארצות הברית 115 שנה מיום היווסדה.
הנהגה

הנשיא: בנג'מין הריסון (המפלגה הרפובליקנית)
סגן הנשיא: לוי פ. מורטון (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
24 באוגוסט – תומאס אלווה אדיסון רושם פטנט על מצלמת קולנוע
1 באוקטובר – נפתחת אוניברסיטת סטנפורד בקליפורניה
15 בדצמבר – ג'יימס נייסמית' ממציא את משחק הכדורסל
נולדו

13 בפברואר – גרנט ווד, צייר אמריקאי (נפטר ב-1942)
19 במרץ – ארל וורן, נשיא בית המשפט העליון של ארצות הברית וראש ועדת החקירה לרצח קנדי (נפטר ב-1974)
1 באפריל – חברת ריגלי (Wrigley) נוסדה בשיקגו.
1 במאי – הנרי מורגנטאו (הבן), פוליטיקאי אמריקאי (נפטר ב-1967)
9 ביוני – קול פורטר, מלחין ומשורר אמריקאי (נפטר ב-1964)
נפטרו

פרק זה לוקה בחסר. אנא תרמו לוויקיפדיה ו.
14 בפברואר – ויליאם שרמן, ממפקדי צבא הצפון במלחמת האזרחים האמריקנית (נולד ב-1820)
7 באפריל – פי. טי. ברנום, אמרגן ואיש עסקים אמריקאי (נולד ב-1810)
28 בספטמבר – הרמן מלוויל, סופר ומשורר אמריקאי (נולד ב-1819)
ויליאם שרמן
1687

שנת 1687 היא השנה ה-87 במאה ה-17. זוהי שנה רגילה, שאורכה 365 ימים. 1 בינואר 1687 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

5 ביולי – יוצא לאור ספרו של אייזק ניוטון "היסודות המתמטיים של פילוסופית הטבע"
26 בספטמבר – הפרתנון באתונה נהרס באופן חלקי בשל התפוצצות מחסן תחמושת שנפגע מפגז במלחמה בין ונציה והעות'מאנים
20 באוקטובר – רעידת אדמה באזור לימה. חוזקה מוערך בכ־8.5
31 בדצמבר – השיט הראשון של הוגנוטים מצרפת לכף התקווה הטובה
נולדו

רבי נתנאל וייל
הרב שלמה זלמן הכהן הנאו כ"ץ
12 באוקטובר – סילביוס לאופולד וייס – מלחין גרמני ונגן לאוטה. אחד המלחינים החשובים והמרכזיים ברפרטואר ללאוטה סולו (נפטר ב-1750)
נפטרו

22 במרץ – ז'אן-בטיסט לולי, מלחין צרפתי (נולד ב-1632)
ראו גם

ילידי 1687‎
נפטרים ב-1687‎
200 (מספר)

| --- | --- |
 כתיב עשרוני:  200
 במילים:  מאתיים
 מספר סודר:  המאתיים
 גימטריה:  ר'
 גורמים ראשוניים:   \ 2^{3}\cdot 5^{2}
 כתיב רומי:   \ CC
 כתיב בינארי:  11001000
 כתיב הקסדצימלי:  C8
200 (במילים: מאתיים) הוא מספר טבעי הבא אחרי 199 ולפני 201.
מתמטיקה

200 הוא המספר הקטן ביותר שלא ניתן להפכו למספר ראשוני על ידי שינוי רק אחת מספרותיו.
200 הוא גם מספר הרשאד.
עברית

ההגייה הנכונה של המילה היא מָאתַיִם, כשהאות א' שותקת. אולם, ישנם (מקובל בעיקר בעגה ירושלמית) שהוגים את הא': מָאָתַיִם.
תרבות

המספר 200 מיוחד במשחק "מונופול" הקלאסי - כל שחקן מקבל 200 דולר (או לירות) בכל פעם שהוא עובר את המשבצת הראשונה של הלוח, המכונה "דרך צלחה".
הערות שוליים

↑  רוני הפנר, מילים של מגזרים - ירושלים, באתר שפה עברית
BK virus

| BK virus |
| --- | --- |

מיון מדעי
קבוצה:: קבוצה I‏ (נגיפי dsDNA)
משפחה:: Polyomaviridae
סוג:: Polyomavirus
מין:: BK virus
שם מדעי
 Human polyomavirus 1
BK virus (בקיצור: BKV) הוא נגיף השייך לסוג נגיפי Polyomavirus. הנגיף בודד לראשונה בשנת 1971, מדגימת שתן של חולה מושתל כליה, שראשי התיבות של שמו היו BK.
הנגיף חולק דמיון מולקולרי וגנטי רב לשני נגיפים נוספים במשפחה: ‏JC virus ו-‏SV40.
פתוגנזה

הנגיף נפוץ במיוחד בקרב ילדים עד גיל 10. ההדבקה הראשונית נטולת תסמינים מיוחדים, ברוב המקרים, אף כי לעיתים מחולל הנגיף דלקת בדרכי הנשימה העליונות, מצב המצביע על העברתו כתרסיס באוויר.
אחרי ההדבקה הראשונית נודד הנגיף לכליות ושם הוא נותר לאורך כל החיים במצב רדום (לטנטי). אצל רוב הנשאים נותר הנגיף במצבו הרדום, אך אצל 3 אחוזים מהנשים בשליש האחרון להריונן, ואצל כמחצית ממושתלי הכליות הוא מתפרץ ועלול לגרום למחלות דלקתיות כגון נפרופתיה, העלולה לגרום לכשל כליתי.
אבחנה וטיפול

הנגיף מופרש בשתן ולכן בידוד ותירבות הנגיף בהדבקת תאי פיברובלסט, או בדיקת סרולוגיה בשיטת ELISA למציאת נוגדנים מסוג IgM ו-IgG כנגד אנטיגנים נגיפיים, הן שיטות נפוצות לזיהוי הנגיף. שיטות מקובלות אחרות הן שיטת PCR, המכוונת לאשר את נוכחות BKV על ידי זיהוי ה-DNA שלו בדם החולה; ושיטת Real Time PCR, שאף מכמתת את הנגיף ביחידת נפח מוגדרת (בדרך כלל מספר עותקי DNA למ"ל דם).
חולים בקבוצות סיכון להתפרצות הנגיף, כמו מושתלי כליה, מטופלים בהזרקה בתרופה האנטי-ויראלית סידוֹפוֹבִיר (Cidofovir). התרופה היא אנלוג מבני לנוקלאוטידים, וגורמת לעיכוב בפעילות האנזים הנגיפי DNA פולימראז, מה שמשבש את יכולת השכפול וההתרבות של הנגיף בתאי הפונדקאי.
לקריאה נוספת

David O.White, Frank J. Fenner, Medical Virology fourth edition, 1994.
Chain My Heart

"Chain My Heart" (בעברית: כבל את ליבי) הוא סינגל שהוקלט על ידי התקליטן הגרמני, טופיק ביחד עם הזמרת-יוצרת האמריקאית ביבי רקסה. השיר יצא לאור ב-11 ביוני 2021, על ידי חברת התקליטים וירג'ין רקורדס, כסינגל שלא מתוך אלבום. נכון לאוגוסט 2021, השיר הושמע למעלמה מ-17 מיליון פעמים בספוטיפיי.
וידאו קליפ

הווידאו קליפ של הסינגל, בבימויו של הבמאי ג'ייסון לסטר, הועלה לחשבון היוטיוב של טופיק ב-13 ביולי 2021. נכון לאוגוסט 2021, הווידאו קליפ נצפה למעלה מ-2.3 מיליון פעמים.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 16 |  |
|  גרמניה | GfK – טופ 100 | 100 |  |
|  הונגריה | Rádiós Top 40 | 15 |  |
|  סלובקיה | ČNS IFPI | 41 |  |
|  שוודיה | סוורייטופליסטן | 18 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 ביוני 2021 | הורדה דיגיטלית • הזרמת מוזיקה | וירג'ין רקורדס |  |
הערות שוליים

1 2  #ChainMyHeart with @topicmusictv out Friday ⛓️❤️ Click the link for a preview, twitter (באנגלית) (ארכיון)
↑  Chain My Heart, נבדק ב-2021-08-02
↑  Topic x Bebe Rexha - Chain My Heart (Official Music Video), נבדק ב-2021-08-02
↑  Chain My Heart, Billboard
↑  Offizielle Deutsche Charts - Offizielle Deutsche Charts, www.offiziellecharts.de
↑  Chain My Heart - Single by Topic, Bebe Rexha, ארכיון מ-2021-06-11, נבדק ב-2021-06-11
| ביבי רקסה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Expectations • Better Mistakes • Bebe |  |
| מיני-אלבומים | I Don't Wanna Grow Up • All Your Fault: Pt. 1 • All Your Fault: Pt. 2 |  |
| סינגלים | "I Can't Stop Drinking About You" • "I'm Gonna Show You Crazy" • "Gone" • "Me, Myself & I" • "No Broken Hearts" • "In the Name of Love" • "I Got You" • "The Way I Are" • "Meant to Be" • "Home" • "Push Back" • "I'm a Mess" • "Say My Name" • "Last Hurrah" • "Harder" • "You Can't Stop the Girl" • "Baby, I'm Jealous" • "Sacrifice" • "Sabotage" • "Chain My Heart" • "I'm Good (Blue)" • "Heart Wants What It Wants" • "Stars" |  |
| השתתפות בסינגלים | "Take Me Home" • "Hey Mama" • "That's How You Know" • "Back to You" • "Girls" • "Call You Mine" • "My Oh My" |  |
| שירים אחרים | "Not 20 Anymore" |  |
| סיבובי הופעות | All Your Fault Tour • Bebe & Bassy Tour |  |
| --- | --- |
בקרת זהויות :  MusicBrainz release group: e2f5d6d4-33e4-4fbf-b794-9be278c56b90 
ערך זה הוא קצרמרבנושא שירים. אתם מוזמנים לתרום לוויקיפדיה ו.
תאילנד במלחמת העולם השנייה

במהלך מלחמת העולם השנייה, אימצה תאילנד מדיניות של נייטרליות, עד ל-8 בדצמבר 1941, אז פתחה יפן במתקפה של חמש שעות נגד תאילנד. המתקפה הסתיימה בשביתת נשק ובחתימה על הסכם שיתוף פעולה בין יפן לתאילנד. בתחילת המלחמה באוקיינוס השקט, יפן לחצה על ממשלת תאילנד לאפשר מעבר חיילים כדי לפלוש למלאיה ולבורמה שבשליטת הבריטים. לאחר הפלישה היפנית, תאילנד ויתרה. ממשלת תאילנד בראשות פלק פיבונסונגרם (פיבון) ראתה את שיתוף הפעולה עם יפן כהזדמנות להשיב לה את השטחים בהודו סין שאבדו במהלך השתלטות צרפת על האזור. בעקבות הפצצות בעלות הברית בבנגקוק והגברת הלחץ, הכריזה תאילנד מלחמה על בריטניה וארצות הברית והחלה לספח שטחים במדינות השכנות, ואף יצרה גבול עם סין בקרבת קנגטונג.
לאחר שהפכה לבעלת ברית של יפן, תאילנד שמרה על עצמאותה ועל כוחות הצבא שלה. גם המדיניות היפנית כלפיה הייתה שונה. היא לא ראתה בה דומה למדינת הבובות מנצ'וקוו, אלא כבעלת ברית בדומה לגרמניה, בולגריה ורומניה. עם זאת, יפן ובעלות הברית ראו בה "איטליה של המזרח" כלומר מעצמה משנית.
במהלך המלחמה צמחה התנועה לשחרור תאילנד, שתמכה בבעלות הברית, וכללה כ-90 אלף לוחמי גרילה. התנועה נתמכה על ידי אנשי ממשל מצד העוצר פרידי באנומיונג. פעילות הלוחמים הורגשה היטב, והם העבירו מודיעין לבעלות הברית, ביצעו פעולות חבלה, ולקחו חלק בהפלת פיבון ב-1944. אחרי המלחמה, תאילנד החזירה את השטחים שסיפחה, וקיבלה עונש מצומצם על השתתפותה לצד יפן בתקופת פיבון.
מניין ההרוגים בתאילנד במהלך המלחמה עומד על 5,569, רובם ממחלות. אירועים מרכזיים בהם נהרגו לוחמים בקרב הם הפלישה היפנית הקצרה והמלחמה נגד צרפת.
היסטוריה > רקע

תאילנד, שנקראה קודם לכן סיאם, הייתה ערב המלחמה אחת מהמדינות העצמאיות הבודדות באסיה, והיא עשתה מאמצים לעבור מודרניזציה. תחת המונרכיה האבסולוטית במדינה, הממשלה הייתה מוגבלת. השירות הממשלתי לקה בחסר, שיעור העוני היה גבוה, ופקידי הממשל נתקלו בתקרת זכוכית. לפי האמונה בתאילנד באותם ימים, המדינה הייתה שייכת למלך. המונרכיה האבסולוטית הוחלפה בחוקתית אחרי מהפכת 1932 בידי מפלגת העם, אחריה תאילנד המשיכה להיאבק בדרך למדינה מודרנית.
הממשלה החדשה שהוקמה נקלעה לעימותים מול גורמים שמרניים. מצב זה גרם לדמוקרטיה לסיים את ימיה במהירות. באפריל 1933, ראש הממשלה פריה מנופקורן ניתיט'אדה ערך הפיכה ופיזר את הפרלמנט. לאחר מכן, הממשלה בראשותו החלה לאמץ סממנים מלוכניים ושמרניים. בתקופה זו הועברה לראשונה חקיקה אנטי–קומוניסטית, ששימשה גם ממשלות נוספות להשתקת יריבים פוליטיים. ביוני נערכה הפיכה נגדית מצד הקצינים החברים במפלגת העם, והממשלה שהוקמה ניסתה לפעול בהתאם לחוקה ולערוך בחירות. תחת ממשלה זו נערכה גם מלחמת אזרחים קצרה בה נהרגו 17 מתומכיה ומספר לא ידוע של מורדים. בסוף הסכסוך, ראתה תאילנד את הצבא מאמץ את הדמוקרטיה, הפרלמנט זכה לנציגים הנבחרים הראשונים, החזיק מעמד במשך ארבע שנות כהונה מלאות והוחלף בידי פרלמנט נבחר נוסף. ראש הממשלה, פריה פהונפונפיוהסנה עזב את תפקידו ב-13 בדצמבר 1938, תוך שהוא מציין את בעיות הבריאות שלו ואת העובדה שהצבא לא יכול לנהל את המדינה. החליף אותו פיבון, ובתקופת שלטונו הוחלשה הדמוקרטיה.
היסטוריה > רקע > שלטון צבאי

טרם עלייתו לשלטון של פיבון, כששימש כשר ההגנה, הצליחו הצבא והליברלים לשתף פעולה. לאחר שהתחלף השלטון, שיתוף הפעולה הזה הופסק, והצבא צבר כוח רב יותר במדינה. המשטר החדש מיהר לאמץ מאפיינים פאשיסטיים. בתחילת 1939, 40 מתנגדים פוליטיים, מונרכיסטים ודמוקרטים, נעצרו וכמה מהם הוצאו להורג, לראשונה בסיאם מזה מאה שנה. אחרים הוצאו לגלות. פיבון החל בקמפיין נגד אנשי העסקים הסינים והביא לסגירת בתי ספר ועיתונים סינים, כמו גם להעלאת מיסים על העסקים שבבעלותם.
פיבון ודובר הממשלה ייבאו לסיאם את צורת התעמולה ששימשה את היטלר ומוסוליני, וכללה האדרה של המנהיג (לדוגמה, בקולנוע הציגו את תמונתו בסוף כל סרט, והקהל נדרש להשתחוות). הם השתמשו במונופול של הממשלה על שידורי הרדיו, ופרסמו בו ובעיתונים סיסמאות קבועות בשבחם. תמונותיו של פיבון נראו בכל המרחב הציבורי, בשעה שנאסרה הפצת תמונות ראמה השביעי, שביקר את המשטר האוטוקרטי. במקביל, העביר פיבון חקיקה אוטוריטרית שהעניקה לממשלה כוח בלתי מוגבל במעצר ובצנזורה. במהלך המלחמה, הונחו כלי התקשורת להפיץ ניצחונות של מדינות הציר בלבד.
ב-23 ביוני 1939, שינה פיבון את שמה של סיאם לתאילנד ("מדינת החופשיים"). מטרת השינוי הייתה לפגוע במיעוטים ולהדגיש את רעיון הפאן–תאילנד, שמטרתו מיזוג עמים תאילנדים שונים כמו לאו ושאן ליצירת ממלכה אחת גדולה, בווייטנאם, בורמה ודרום סין.
פיבון קידם גם את המודרניזציה של תאילנד. בנוסף לחיוב התאילנדים להצדיע לדגל, לשיר את ההמנון ולדבר את השפה הלאומית, הוא עודד אותם לעבודה קשה, להתעדכן באירועים אקטואליים ולהתלבש בסגנון מערבי. החוקים שעברו גרמו לביטול הופעות, מוזיקה ומחול בסגנון תאילנדי מסורתי והתירו הופעות מערביות.
1940: הפלישה להודו–סין הצרפתית

עם פרוץ מלחמת העולם השנייה, העלה המשטר טענות ישנות לשטח, עורר את הסנטימנט האנטי–צרפתי ותמך בהחזרת השטחים בקמבודיה ובלאוס. כמו כן, בהינתן ההססנות הבריטית וההתנגדות האמריקאית, הוא חיזק את הקשרים עם יפן. למרות שהייתה אחדות בתאילנד ביחס להחזרת השטחים האבודים, פיבון תמך ביפנים יותר מאשר פרידי באנומיונג, ולצידו שמרנים רבים שראו את הידוק היחסים עם יפן בחשש.
1940: הפלישה להודו–סין הצרפתית > מלחמת תאילנד–צרפת

באוקטובר 1940 פרצה מלחמה בין תאילנד לצרפת של וישי. המלחמה החלה בתקריות בין שתי המדינות בגבול המזרחי של תאילנד, והסלימה לפלישה ללאוס וקמבודיה בינואר 1941. צבא תאילנד רשם הצלחה בכיבוש מחדש של השטחים האבודים בהודו–סין, ומנגד צבא צרפת רשם הצלחה אחת בלבד בקרב קו צ'נג.
יפן, ששימשה כמתווכת בסכסוך, הפעילה לחץ על צרפת כדי למסור לתאילנד את השטחים שבמחלוקת. בסיום המלחמה הסכימה צרפת לוותר על 96 אלף קמ"ר. ההצלחה התאילנדית והניצחון על מעצמה אירופית הביא לעלייה בתמיכה בפיבון. עם זאת, המרוויחה העיקרית מהסכסוך הייתה יפן, שהצליחה להגביר את השפעתה הן בהודו–סין והן בתאילנד, ושהצליחה להפוך אותן לבסיסים שלה למלחמה העתידית בבורמה ובמלזיה.
מהצד התאילנדי, היא נאלצה לקבל בחזרה רק רבע מהשטחים שאיבדה במלחמה, וכן נאלצה לשלם שישה מיליון פיאסטרים לצרפת. עובדה זו גרמה למתיחות ביחסים בין תאילנד ויפן, וגרמה לפיבון לחפש שוב תמיכה בבריטניה ובארצות הברית, בתקווה להדוף את הפלישה היפנית הקרובה.
כמדינה נייטרלית

אחרי מלחמת צרפת–תאילנד, הגיעו פיבון ופרידי באנומיונג להסכמה על נייטרליות. פרידי עצמו קידם את הפקת הסרט "מלך הפיל הלבן", שכלל מסר אנטי–מלחמתי, וטען שתאילנד צריכה לפעול רק כדי להגן על עצמה מפני פולש זר.
המלחמה מגיעה לתאילנד

גם לאחר המלחמה עם צרפת, פיבון והממשלה המשיכו להתלבט האם להצטרף ליפנים או לבעלות הברית. ב-7 בדצמבר 1941 בשעה 23:00 הציבה יפן אולטימטום במטרה לאפשר לצבא היפני לעבור דרך תאילנד. מקץ השעתיים שניתנו לתאילנדים, הממשלה לא סיפקה תשובה.
ב-8 בדצמבר, ארבע שעות אחרי ההתקפה על פרל הארבור, יפן פלשה לתאילנד. אחרי כמה שעות של לחימה בין הצדדים, תאילנד הסכימה לקבל את הדרישה היפנית לאפשר לכוחותיה לעבור בדרך לבורמה ולמלזיה, והושגה הפסקת אש. פיבון הצהיר כי הפעולה היפנית תוכננה מראש בתיאום עם ממשלת תאילנד האוהדת.
ב-25 בינואר 1942, תאילנד הכריזה מלחמה על ארצות הברית ובריטניה.
1941: ברית עם יפן > המלחמה במלאיה

צבא יפן עשה שימוש בתאילנד כבסיס לפלישה לחצי האי המלאי. המשטרה התאילנדית נלחמה בבריטניה בשעה שכוחותיה של האחרונה ניסו לפלוש לדרום תאילנד בדצמבר 1941 במסגרת מבצע קרוהקול. אחרי הפלישה ובתמורה לתמיכתה של תאילנד, היא קיבלה את ארבע המדינות שהיו בעבר תחת שליטתה.
1941: ברית עם יפן > מסילת תאילנד–בורמה

ב-21 בדצמבר 1941, נחתמה בין תאילנד ליפן ברית הגנה–התקפה. ההסכם, שאושרר ב-30 בדצמבר, העניק ליפן גישה מלאה למצבורי הנשק, מסילות הרכבת, הכבישים, שדות התעופה, הנמלים, המחסנים, מערכות התקשורת ולצריפים. כדי לעודד את שיתוף הפעולה בין המדינות, פרידי באנומיונג הודח מהקבינט והוצע לו במקום זאת תפקיד פוליטי נטול השפעה במועצת העוצרות של ראמה השמיני הנעדר, תפקיד אותו הוא קיבל. במקביל, יפן הציבה 150 אלף חיילים בשטח תאילנד ובנתה את מסילת תאילנד–בורמה, תוך שימוש במאות אלפי עובדי כפייה, אשר רבים מהם מתו במהלך העבודות.
1941: ברית עם יפן > הפצצת תאילנד

מאחר שתאילנד שימשה כנקודת מעבר לכוחות יפניים בדרכם לתקוף את בעלות הברית, הן החלו להפציץ את בנגקוק. בתגובה ללחץ הגובר, פיבון הכריז מלחמה על בעלות הברית.
1941: ברית עם יפן > פערים בין יפן לתאילנד

ממשלת תאילנד הכריזה מלחמה על בעלות הברית ב-25 בינואר 1942. פיבון, שהתרשם מהכיבושים היפניים, האמין שאם יפן תנצח במלחמה, תאילנד תוכל לקבל שטחים נוספים, ואימץ את רעיון "ממלכת תאילנד הגדולה". עם זאת, היפנים תמכו ברעיון מרחב השגשוג המשותף של מזרח אסיה רבתי. התאים, שחששו שיפן תתייחס אליהם כמדינת חסות, בדומה למנצ'וקוו, התנגדו בתחילה, אך בסופו של דבר קיבלו את התכתיבים היפניים.
עם זאת, תאילנד המשיכה לתמוך במדיניות תאילנד הגדולה, ופיבון אף נעדר ב-1943 מוועידת מזרח אסיה רבתי.
בניגוד לשגריר תאילנד בלונדון שמסר את הכרזת המלחמה לממשלת בריטניה, שגריר תאילנד בוושינגטון, סני פרומאג', מיאן לעשות זאת, וכך ארצות הברית לא הכריזה מלחמה על תאילנד. בסיוע אמריקאי, סני, אריסטוקרט שמרני אנטי–יפני, הקים את התנועה לשחרור תאילנד, וגייס סטודנטים תאים לעבוד במשרד לשירותים אסטרטגיים בארצות הברית. הוא הצליח לעשות כן, מאחר שארצות הברית המשיכה להתייחס אליו כאל נציגה של תאילנד, מה שאפשר לו להשתמש בנכסים תאילנדים שהוקפאו על ידי ארצות הברית.
1941: ברית עם יפן > המלחמה בבורמה

במהלך הפלישה היפנית לבורמה, הורשה הצבא התאילנדי לפלוש למדינות שאן שסופחו בהמשך לתאילנד.
1941: ברית עם יפן > ההצפות בבנגקוק וקשיים כלכליים

בספטמבר 1942 חוותה תאילנד חורף גשום במיוחד, עם הצפות בצפון ובמרכז המדינה. בבנגקוק גרמו השיטפונות נזקים לתשתיות למשך שלושה חודשים. באזורים החקלאיים גרמו השיטפונות לנזקים חמורים לגידולים, בדגש על גידולי האורז, מה שיצר מחסור, וממשלת תאילנד עודדה את התושבים לאכול נודלס במקום האורז. לפי אחת הסברות, זו הסיבה להופעת הפאד תאי.
למרות שבתחילת המלחמה הייתה תמיכה רחבה ביפן בזכות הניצחונות המרשימים שלה על בעלות הברית, זו התחלפה במהירות בעוינות בשל מה שנתפס כשחצנות יפנית ומהמחסור שיצרה המלחמה. כמו כן, התעוררו חיכוכים בנוגע להחרמת רכוש של בעלות הברית, עניינים כלכליים, והיחס לקהילה הסינית במדינה.
בשלב מוקדם של המלחמה התעוררה תחרות על המנסרות והיערות בבעלות בריטית, ואחריה עלו מחלוקות נוספות בנוגע לרכוש אחר של בעלות הברית במדינה. בתחילת המלחמה המשיכה גרמניה לרכוש מוצרים מתאילנד, אולם אחרי שסוגיית המשלוח הפכה בלתי פתירה, יפן הפכה לשותפת הסחר הגדולה היחידה של המדינה. כמו כן, תאילנד נאלצה להסתמך על יפן לייבוא מוצרים שבעבר הגיעו מארצות הברית ומבריטניה, וככל שהמלחמה נמשכה יפן התקשתה לספק את הסחורות הנדרשות. המחסור בסחורות הביא לעלייה באינפלציה ולירידה ברמת החיים. בנוסף, יפן החלה לדרוש לייבא סחורות בפטור מייבוא, מה שהפחית משמעותית את ההכנסות של ממשלת תאילנד.
1941: ברית עם יפן > המתקפה בסין

אחרי שהצבא היפני השתלט על רנגון, הבריטים והסינים נאלצו לסגת מבורמה. ב-9 במאי 1942, חצה צבא תאילנד את גבול בורמה–תאילנד והתעמת עם חיל המשלוח הסיני. התאילנדים הצליחו לשבות חיילים סינים רבים, וב-1943 פנו לכיוון דרום מחוז יונאן, אולם צבא סין הדף אותם.
בממשלת תאילנד התעורר החשש מפני אובדן אפשרי של הפופולריות של פיבון, והחלה להפיץ שקרים בקרב האוכלוסייה. לפי הפרסומים בתאילנד, הצבא הצליח לכבוש את שישהואנגבנה, עיר בדרום מחוז יונאן. תאילנד ניהלה גם את השלטון הצבאי בחלקים גדולים בגבול בורמה–סין, ממערב ליונאן. עם זאת, מה שכונה "תאילנד הגדולה" היה לא יותר מנמר של נייר. תאילנד המשיכה לדשדש, כלכלתה הוסיפה להיחלש וההצפות וההפצצות של בעלות הברית החמירו את המצב.
1941: ברית עם יפן > שטחים שסופחו

תאילנד סיפחה במהלך המלחמה שטחים שונים מבורמה, לאוס, קמבודיה ומלזיה, והם נותרו בשליטתה עד סוף המלחמה. אחרי נפילת ממשלת פיבון ב-1944, הממשלה החדשה בראשות חואנג אפחאיוונג העבירה מסר לבריטניה לפיו היא מוותרת על כל דרישותיה בצפון מלאיה, וכי תחזיר את השטחים שסיפחה לבריטניה. ממשלת בריטניה לא קיבלה את המסר התאילנדי, והייתה ערוכה להתקפה. צבא תאילנד פינה את מדינות השאן רק באוגוסט 1945.
תאילנד הוסיפה להיות בעלת ברית קרובה של יפן גם אחרי הכניעה, ולאחר המלחמה הושגו הסכמות בתיווך אמריקאי. ב-1946 תאילנד הסכימה להשיב את כל השטחים שסיפחה בתמורה להצטרפותה לאו"ם, וכל התביעות נגדה בוטלו, והיא קיבלה סיוע אמריקאי נדיב. בעקבות ההסכמה השטחים הוחזרו למדינות מהן סופחו, ומעמדם שב להיות דומה למעמד שלפני המלחמה.